open-index/open-wikipedia-markdown huggingface dataset:
Øyekveldvikler

**Øyekveldvikler**  (*Epinotia subocellana*) er en sommerfugl i gruppen av viklere (Tortricidae).

## Utseende
En ganske liten (vingespenn 10-14 millimeter) vikler. Forvingen er brunlig med et bredt, diffust, hvitt tverrbånd, noen ganger dominerer den hvite fargen. Vingespissen er rødlig oker med svart rand og et par smale sølvfargede skråstreker. Ytterkanten er noe innbuktet i midten. Bakvingen er lysbrun.

## Levevis
Larven utvikler seg mellom to sammenspundne blader av selje (*Salix caprea*). De voksne viklerne flyr fra mai til juli.

## Utbredelse
Arten er utbredt i Europa, unntatt lengst i sørøst, og også i det nordlige Asia.
Den er funnet over hele Norge bortsett fra Finnmark.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten *[[Epinotia]]* Hübner, 1825
******** **øyekveldvikler**, *Epinotia subocellana* (Donovan, 1806)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/epinotia_subocellana.html
* *Epinotia subocellana* på UK Moths: https://web.archive.org/web/20100725140657/http://ukmoths.org.uk/show.php?bf=1132
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364514

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Hvit kveldvikler

**Hvit kveldvikler**  (*Epinotia bilunana*) er en sommerfugl i gruppen av viklere (Tortricidae).

## Utseende
En middelsstor (vingespenn 13-17 millimeter), lys vikler. Forvingens grunnfarge er hvitaktig, med grå tegninger. Det er vanligvis to litt diffuse, mer eller mindre firkantede flekker ved bakkanten og noen korte streker ved framkanten. Bakvingen er gråbrun.

## Levevis
Larven utvikler seg på rakler av bjørk (*Betula* spp.).
De voksne viklerne flyr fra mai til juli.

## Utbredelse
Den er utbredt i Europa, unntatt lengst i sør og nord, og i det nordlige Asia.
I Norge finnes den nord til Sogn og Fjordane.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten *[[Epinotia]]* Hübner, 1825
******** **hvit kveldvikler**, *Epinotia bilunana* (Haworth, 1811)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/epinotia_bilunana.html
* *Epinotia bilunana* på UK Moths: https://web.archive.org/web/20111016181520/http://ukmoths.org.uk/show.php?bf=1133
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364528

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Olav Solberg

**Olav Solberg** (født 1942) er professor emeritus i nordisk litteratur ved Høgskolen i Telemark. Han tok cand.philol. grad i nordisk språk og litteratur 1969, og doktorgrad ved Universitetet i Oslo i 1998 på avhandlingen *Den omsnudde verda: ein studie i dei norske skjemteballadane*.

## Akademisk virke
I perioden 1970 til 1974 var han lektor i norsk og historie ved lærerskolen i Bergen. Deretter ble han ansatt ved Høgskolen i Telemark. Etter at han hadde tatt sin doktorgrad var han professor i nordisk, særlig nynorsk litteratur ved Universitetet i Oslo i to år. Etter 2000 har han vært professor ved Høgskolen i Telemark.

Solberg er medlem av Det Kongelige Norske Videnskabers Selskab.

## Diskografi
* Veslemøy Solberg & Jon Solberg: *[[Røter (album)|Røter]]* (2014)
## Bibliografi
* 1993: *Den omsnudde verda : ein studie i dei norske skjemteballadane* – Oslo : Solum
* 1996: Olav Solberg (red.). *«O sørgelige tider!, O trengende stand!» : Krigsviser og andre skillingsviser frå Stryn* – [Oslo] : Aschehoug. – Norsk folkeminnelags skrifter ; nr 141
* 1997: *Tekst møter tekst : [[Kristin Lavransdatter]] og mellomalderen * – Oslo : Aschehoug
* 1999: *Norsk folkedikting : litteraturhistoriske linjer og tematiske perspektiv* – Oslo : Landslaget for norskundervisning : Cappelen akademisk forlag
* 2003: *Forteljingar om drap : kriminalhistorier frå seinmellomalderen* [Landslaget for norskundervisning]. – Bergen : Fagbokforlaget
* 2003: *Norske folkeviser : våre beste ballader* / i utval og med kommentarar av Olav Solberg. – Oslo : Aschehoug
* 2007: *Inn i eventyret : norsk og europeisk forteljekunst* – Oslo : Cappelen akademisk forlag

## Familie
Olav Solberg er far til musikerne Veslemøy Solberg og Jon Solberg. I 2014 ga de ut albumet *[[Røter (album)|Røter]]*, som blant annet inneholder tekster skrevet av Olav Solberg.

## Referanser


## Eksterne lenker
Svartflekket kveldvikler

**Svartflekket kveldvikler**  (*Epinotia ramella*) er en sommerfugl i gruppen av viklere (Tortricidae).

## Utseende
En middelsstor (vingespenn 13-16 millimeter), lys vikler. Forvingens grunnfarge er lyst gulaktig grå. Ved bakkanten er den en svart flekk, firkantet med en spiss vinkel. Når vikleren sitter med lukkede vinger danner flekkene på de to vingene et svart trapes. Langs vingens framkant er det mørke skråstreker, og vingespissen er mest mørk. Bakvingen er gråbrun.

## Levevis
Larvene lever på bjørk (*Betula* spp.).
De voksne viklerne flyr fra juli til oktober.

## Utbredelse
Arten er utbredt i Europa, unntatt i sørøst og lengst i nord, og finnes også i det nordlige Asia.
I Norge er den funnet nord til den sørlige delen av Nordland.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten *[[Epinotia]]* Hübner, 1825
******** **svartflekket kveldvikler**, *Epinotia ramella* (Linnaeus, 1758)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/epinotia_ramella.html
* *Epinotia ramella* på UK Moths: https://web.archive.org/web/20100724125023/http://ukmoths.org.uk/show.php?bf=1134
* Catalogue of the Lepidoptera of Belgium, *Epinotia ramella* :http://webh01.ua.ac.be/vve/Checklists/Lepidoptera/Tortricidae/Eramella.htm
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364521

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
David Brodawski

**David Brodawski** (født 24. juli 1987 på Hamar) er en norsk ishockeyspiller som spiller for Rosenborg Ishockeyklubb. Han har tidligere spilt for Trondheim Ishockeyklubb og Manglerud Star.

## Referanser


## Eksterne lenker
*
Oddbjørn Aardalen

**Oddbjørn Aardalen** (født 1944) er en norsk dikter. 

Han mottok Vennesla kommunes kulturkrus i 2007, har vært Månedspoet i Dagbladets Diktkammer og hatt Dikt i GodTid/Fædrelandsvennen i flere år i forbindelse med naturfotograf Jan Thomassens månedlige serie «Glimt fra Agdernaturen». 
## Utgivelser
* 2005: *Grønn resept* –  diktsamling, Setesdalsforlaget. ISBN 8292441263
* 2006: *Å sjå med hjarta* – diktsamling, Setesdalsforlaget
* 2009: *Tryms verd* – diktsamling, Setesdalsforlaget
* 2012: *Rundetid* - diktsamling, Setesdalsforlaget
* 2014: *Seljefløyteprinsippet* - diktsamling, AlmMedia
* 2016: *Bever* - diktsamling, AlmMedia
* 2018: *Rein skog -* diktsamling, AlmMedia
* 2021: *Norsk bonde- og svarttrastlag*, Bokhuset 
* 2024: *HER* - diktsamling, Bokhuset Forlag
ResearchGate

**ResearchGate** er et nettsamfunn som inneholder ressurser for samarbeid mellom forskere på tvers av forskningsområder.

Nettsiden inneholder applikasjoner slik som semantisk søkning, fildeling, publikasjons database, forum, metode diskusjoner, grupper osv. Medlemmene lager sin egen profil og har også mulighet til å lage sin egen blogg. Siden oppstart mai 2011 har Researchgate nå mer enn  medlemmer.

ResearchGate har utviklet en semantisk søkemaskin som utnytter interne ressurser og større eksterne data søkebaser innenfor forskning. Slik som PubMed, Citeseer, arXiv, NASA Library m.flere. 

Søkemaskinen ble utviklet for å analysere en større andel uttrykk enn de brukt i stander nøkkelordsøkere – den analyserer hele abstrakter – dette med en tanke på at flere uttrykk vil tillate mer presise resultat.

Den samme type av semantisk sammenligning er også brukt av hovedsiden
for hjelpe medlemmer med nettverksbygging. Gjennom å analysere
informasjonen tilgjengeligjort av bruker på hans eller hennes profil,
vil plattformen foreslå grupper, andre medlemmer og litteratur gjennom
lik eller sammenlignbare interesser og forskning, som bruker er interessert i. Det eksisterer nå mer enn  grupper på ResearchGate, gruppene kan være åpne eller lukkede, dette styrer man selv under privacy settings.

Medlemmer kan også skape egne grupper når de måtte ønske. Alle grupper har software der samarbeid er mulig, dette slik som fildeling og verktøy som gjør det mulig for bruker å samarbeide med kolleger om skriving og redigering av dokumenter. Andre instrumenter slik som
avtalebok, og verktøy for å gjennomføre undersøkelser er også tilgjengelig. Flere forskningsorganisasjoner og institusjoner bruker ResearchGate som en møteplass, dette for å lettere kunne samarbeide å kommunisere. Plattformen har også utviklet private undergrupper for
større organisasjoner, åpne kun for medlemmer av den gjeldende institusjonen.

ResearchGate har i tillegg et job board for forskere, der det
listes opp internasjonale jobber. Så ønsker man jobb i utlandet kan men filtrere etter; stilling, felt, land. Researchgate har utviklet en nettside der forskere kan laste opp å dele tidligere utgitte verk, med respekt for copyright avtaler. Verkene er blant de interne ressursene som er søkbare ved hjelp av den semantiske søkemaskinen. 
## Referanser


## Eksterne lenker
* 
* ResearchGate blogg
* ResearchGate Twitter-profil)
UPC-ligaen 2006/07

**[[GET-ligaen|UPC-ligaen]] 2006/07** var den 68. sesongen i det øverste nivået i ishockey i Norge. Serien ble vunnet av Vålerenga foran Storhamar Dragons og Stavanger Oilers. De åtte beste lagene kvalifiserte seg for NM i ishockey 2007. Dette var tredje og siste sesongen ligaen ble kalt *UPC-ligaen*.

## Tabellen

## Sluttspillet
:*se [[NM i ishockey 2007]]*

## Kvalifisering til [[GET-ligaen 2007/08|GET-ligaen 2007-08]]

## Se også

* NM i ishockey 2007
* 1. divisjon ishockey for menn 2006/07
* 2. divisjon ishockey for menn 2006/07

## Eksterne lenker
*
Kåre Hitmaker

**«Kåre Hitmaker»** er en coverlåt med den norske humortrioen Prima Vera, opprinnelig utgitt 20. september 1977 som spor to på debutalbumet *[[Prima Vera (album)|Prima Vera]]*. Jonas Fjeld Band spilte inn kompet 19. august 1977. Vokal ble lagt på 20.-21. august 1977.

Originalen heter «The Last Farewell» som ble utgitt med Roger Whittaker i 1971. Den ble først en hit i 1975. Whittaker skrev også melodien, mens den engelske originalteksten var et dikt av sølvsmeden Ron A. Webster. 

Tom Mathisen synger  på «Kåre Hitmaker» og teksten er en parodi på en håpløs selvopptatt og såpeglatt sanger. I Norge ble parodien forstått av publikum, men ikke da Prima Vera fremførte den i Stockholm høsten 1984.

## Andre utgivelser
**[[Best of Ebba]]* &ndash; (utgitt 15. januar 1981)
**[[Absolute Prima Vera]]* &ndash; (utgitt januar 1994)
**[[The Prima Vera Show]]* &ndash; (utgitt juni 1999 – konsertversjon 1)
**[[Prima Vera (a)live]]* &ndash; (konsertfilm utgitt oktober 2001 – konsertversjon 2)
**[[Det beste fra Prima Vera]]* &ndash; (utgitt 20. juni 2016)

## Referanser
Thomas Forsberg

**Thomas Forsberg** er navnet til flere personer:

*Thomas «Quorthon» Forsberg, svensk musiker (f. 1966)
*Thomas «Foppa» Forsberg, svensk håndballmålvakt (f. 1980)
Trindade (øy)

**Trindade** (portugisisk *Ilha da Trindade*) er en brasiliansk vulkanøy i Atlanterhavet, beliggende rundt &nbsp;kilometer øst for Vitória. 

## Eksterne lenker
* 
*  Privat side med bilder fra Trindade
Cyril Musil

**Cyril Musil** (født 23. november 1907 i Studnice, død 17. april 1977 i Canada) var en tsjekkoslovakisk langrennsløper som konkurrerte på 1930-tallet. 

Musil gikk på det tsjekkoslovakiske laget som tok sølv på langrennsstafetten under VM 1933 i Innsbruck.

Under OL 1936 i Garmisch-Partenkirchen ble han nummer 9 på femmila og nummer 14 på 18 km. Han gikk også på stafettlaget, som ble nummer fem.

## Referanser


## Eksterne lenker
*
Hvitflekket kveldvikler

**Hvitflekket kveldvikler**  (*Epinotia demarniana*) er en sommerfugl i gruppen av viklere (Tortricidae). 

## Utseende
En middelsstor (vingespenn 12-17 millimeter), brunlig vikler. Forvingen er grå ved roten, gulbrun lenger ute, med et bredt, hvitt tverrbånd som gjerne ikke når helt fram til framkanten og en stor, hvit flekk i bakhjørnet. Framkanten har smale, mørke skråstreker og små, hvite flekker. Ytterkanten, som er litt innbuet i midten, har svart rand. Bakvingen er blekbrun, litt mørkere ytterst.

## Levevis
Larvene lever på hannrakler av bjørk (*Betula* spp.) og or (*Alnus* spp.), av og til også på hannblomster av selje (*Salix caprea*). De voksne viklerne flyr om natten i juni-juli og kommer gjerne til lys.

## Utbredelse
Den er utbredt i hele Europa bortsett fra den sørøstlige delen, og i det nordlige Asia.
I Norge forekommer den i de sørligste landsdelene nord til Rogaland og Buskerud.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten *[[Epinotia]]* Hübner, 1825
******** **hvitflekket kveldvikler**, *Epinotia demarniana* (Fischer von Röslerstamm, 1840)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/epinotia_demarniana.html
* *Epinotia demarniana* på UK Moths: http://ukmoths.org.uk/show.php?bf=1135
* Catalogue of the Lepidoptera of Belgium, *Epinotia demarniana* :http://webh01.ua.ac.be/vve/Checklists/Lepidoptera/Tortricidae/Edemarniana.htm
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364513

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Brun kveldvikler

**Brun kveldvikler**  (*Epinotia immundana*) er en sommerfugl i gruppen av viklere (Tortricidae). Arten har til tider vært kjent under navnet *[[Epinotia rhomboidella]]* (Fourcroy, 1785), men dette viste seg å bero på en misforståelse.

## Utseende
En middelsstor (vingespenn 12-15 millimeter), brunspraglete vikler. Som hos mange andre arter i slekten *[[Epinotia]]* er den nokså variabel i fargen. Ofte er det en stor, trekantet, hvit flekk ved forvingens bakkant og en mindre flekk ved bakhjørnet. Bakvingen er lyst gråbrun.

## Levevis
Larven lever på rakler av bjørk (*Betula* spp.) og svartor (*Alnus glutinosa*).
De voksne viklerne flyr fra april til juni. Lenger sør finnes det også en andre generasjon, med larver som utvikler seg mellom sammenrullede blader, som flyr i august-september.

## Utbredelse
I Norge er den funnet over hele landet bortsett fra Finnmark.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten *[[Epinotia]]* Hübner, 1825
******** **brun kveldvikler**, *Epinotia immundana* (Fischer von Röslerstamm, 1839)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/epinotia_rhomboidella.html
* *Epinotia immundana* på UK Moths: https://web.archive.org/web/20100724124838/http://ukmoths.org.uk/show.php?bf=1136
* Catalogue of the Lepidoptera of Belgium, *Epinotia immundana* :http://webh01.ua.ac.be/vve/Checklists/Lepidoptera/Tortricidae/Eimmundana.htm
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364506

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Skedsmo Janitsjarorkester

**Skedsmo Janitsjarorkester**  ble stiftet 9. november 1972 er et janitsjarkorps med base på Skedsmokorset i Lillestrøm kommune.

Skedsmo Janitsjarorkester spiller musikk for folk flest og korpsets mål er å være en positiv og sprudlende bidragsyter i nærmiljøet på Skedsmokorset. Orkesteret har per 2016 54 aktive musikere, og spiller i 3. divisjon. Dirigent per september 2015 er Ivar Hellesnes.

## Forhistorie
Åsenhagen skole ble innviet i 1971, og da man nærmet seg 17. mai året etter var det nystartede skolekorpset fortsatt under opplæring og ikke klare for 17. mai-toget. Kort tid før 17. mai ble det derfor tatt et initiativ på Åsenhagen skole ved daværende rektor Martin Gunnar Knutsen, om at elevenes foreldre med korpserfaring ble bedt om å finne gamle instrumenter og stille opp. På kort varsel øvde disse rundt 20 musikantene inn 3-4 marsjer og Ja vi elsker. Det ble kjøpt inn bowlerhatter som uniform, og det «nye» korpset stilte opp til 17. mai i 1972. Korpset ble kalt «Pappaorkesteret» og ble nedlagt samme dag. Samme høst ble Skedsmo Janitsjarorkester stiftet med medlemmer fra «Pappaorkesteret». Bowlerhatten ble varemerke for Skedsmo Janitsjarorkester.

## Referanser


## Eksterne lenker
* Skedsmo Janitsjarorkester
Hjalmar Stolpe

**Hjalmar [[Stolpe (slekt)|Stolpe]]** (født 23. april 1841 i Gävle, død 27. januar 1905) var en svensk entomolog, arkeolog, etnograf. Han var sønn av ordfører i Norrköping Carl Johan Stolpe og Katarina Vilhelmina Charlotta Eckhoff. Stolpe giftet seg i 1875 med Emmy Holmgren.

Hjalmar Stolpe arbeidet ved Historiska museet i årene 1874-1900 og utførte i tjue års tid store utgravninger på Björkö. 

## Birka
Han begynte ikke sin karriere som arkeolog. Han var egentlig entomolog og kom til Björkö for å studere rav, ettersom det ofte finnes insekter av ulike slag innkapslet i den stivnede harpiks som utgjør rav. På Björkö fantes oppsiktsvekkende mye rav, noe som var underlig ettersom den egentlig ikke skal finnes i Mälaren. Stolpe begynte å stille seg spørsmål om den virkelig fantes der naturlig, eller om den hadde blitt fraktet dit av mennesker. Han oppdaget også snart at Björkös kystlinje hadde mye mer av interesse å tilby enn rav. Etter noen dager hadde han funnet så mye fornminner at han bad om penger fra regjeringen for å kunne fortsette å grave. Arkeologi ble seinere Hjalmar Stolpes hovedsakelige fokus og det er mye takket være ham som Björkö har blitt så betydningsfull for svensk arkeologi.

Stolpe arbeidet mest med å grave fram gravene på Björkö, i spesielt i Hemlanden der han gravde ut 674 graver. Han gravde også fram 196 graver nær Borg. De gravlagte hadde i mange tilfeller blitt begravd sammen med mengder av ulike eiendeler, som sverd og smykker.

Stolpe førte notater over sine oppdagelser blant Björkös graver – hans notatbøker oppbevares i dag på Antikvarisk-topografiska arkivet i Stockholm. Der oppbevares også de nøyaktige plantegninger som han laget over mange graver.

Stolpes metoder hva gjaldt Birka-utgravningene var strikt vitenskapelige, for sin tid til og med revolusjonerende. Tidigere arkeologer var ofte rene skattejegere – de mer dyrebare funnene ble tatt hånd om mens vanlige hverdagsgjenstander ofte ble kastet bort. Stolpe gikk i stedet for systematisk til veis og fant at alt hadde sin eget verdi, i alle fall om man var interessert av å studere de nordboernes hverdagsliv i vikingtiden. 

Den rike svarte jorden havnet også i fokus for Stolpes oppmerksomhet. Han gravde ut et område på omtrent 4&nbsp;000 kvadratmeter, men dessverre vet man i dag ikke eksakt hvor, ettersom grøftekartene forsvunnet. Alt i alt tilbrakte Hjalmar Stolpe tjue år med å arbeide på Björkö. Han samlet sammen et gigantisk materiale. Arkeologi var allikevel ikke Stolpes eneste interesse. Hans store interesse i livet ble å studere tradisjonelle kulturer rundt omkring i verden - arkeologien ble mer og mer et middel til finansiere disse studiene. Stolpe ble seinere en av de store bidragsyterne til Riksmuseets etnografiske avdeling – i dag Etnografiska museet - som han også ledet fra 1900. I 1903 ble han utnevnt til intendant og professor.

## Referanser
Shivanatten

**Shivanatten** en fest i hinduismen. 

Den blir feiret at guden Shiva (ødeleggeren) gifter seg med Parvati. Den feires rett før månen går ned, fordi de tror at han ødelegger månen også. Shivanatten er bare en gang i året. De spiser masse god mat, og ingen lys er tent, fordi de tror at Ratri (nattens gudinne) ba stjernene om å ikke lyse den natten.
Junikveldvikler

**Junikveldvikler**  (*Epinotia tetraquetrana*) er en sommerfugl i gruppen av viklere (Tortricidae).

## Utseende
En middelsstor (vingespenn 12-16 millimeter), brunlig vikler. Som vanlig i slekten *[[Epinotia]]* er den ganske variabel i fargen. Det beste ytre kjennetegnet på arten er at den vanligvis har en firkantet, lysgrå flekk ved forvingens bakkant. Ellers er vingens grunnfarge mer eller mindre brun, gjerne med et litt mørkere nettmønster, i alle fall hos lyse individer. Bakvingen er lyst gråbrun.

## Levevis
Larvene lever på bjørk (*[[Betula]]* spp.) og or (*Alnus* spp.). De klekkes om høsten og borer først inn i en tynn kvist, som sveller opp som en galle. Når larven blir større, lever den inne i et ombrettet blad. De voksne viklerne flyr i skumringen, mest i juni, og kommer gjerne til lys.

## Utbredelse
Den er utbredt over hele Europa, unntatt i sørøst, og i det nordlige Asia.
I Norge er den vanlig over hele landet.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten *[[Epinotia]]* Hübner, 1825
******** **junikveldvikler**, *Epinotia tetraquetrana* (Haworth, 1811)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/epinotia_tetraquetrana.html
* *Epinotia tetraquetrana* på UK Moths: https://web.archive.org/web/20100725140713/http://ukmoths.org.uk/show.php?bf=1137
* Catalogue of the Lepidoptera of Belgium, *Epinotia tetraquetrana* :http://webh01.ua.ac.be/vve/Checklists/Lepidoptera/Tortricidae/Etetraquetrana.htm
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364515

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Selvik

**Selvik** kan vise til:

## Steder
*Selvik (Sande) – et tettsted i Sande kommune i Vestfold
*Selvik (Bergen) – et sted i Åsane i Bergen

## Personer
*Torstein Selvik – tidligere stortingsrepresentant
*Einar Selvik – norsk trommeslager
*Espen Selvik – norsk komponist
Jeg har en vind

**«Jeg har en vind»** er en sang med den norske humortrioen Prima Vera, opprinnelig utgitt 20. september 1977 som tredje spor på debutalbumet *[[Prima Vera (album)|Prima Vera]]*. Jonas Fjeld Band spilte inn kompet 19. august 1977. Vokal ble lagt på 20.-21. august 1977.

Sangen er basert på «My Friend the Wind» (utgitt 1973 med Demis Roussos) både i akkorder og sangteknikk, men selve melodilinjen er omgjort slik at Prima Vera kunne kreditere seg selv som komponister.

Jahn Teigen parodierer Roussos tenor-stemme, og i intro- og i andre vers korer han sammen med Tom Mathisen. Teksten handler om en mann som har problemer med luft i magen. Den ble ofte fremført på deres konserter i 1977/1978.

## Andre utgivelser
**[[Best of Ebba]]* &ndash; (utgitt 15. januar 1981)
**[[Absolute Prima Vera]]* &ndash; (utgitt januar 1994)
**[[The Prima Vera Show]]* &ndash; (utgitt juni 1999 – bonus-CD)
**[[Prima Vera (a)live]]* &ndash; (konsertfilm utgitt oktober 2001 – et lite utdrag er med i medleyen «Rest of the best»)
**[[Det beste fra Prima Vera]]* &ndash; (utgitt 20. juni 2016)

## Referanser
Operation Stösser

**Operasjon Stösser** var et tysk fallskjerm-slipp i Hohes Veen-området under Ardenner-offensiven i desember 1944.

Fallskjerm-soldatenes mål var å ta kommando over veikrysset «Baraque Michel» inntil ankomsten av den 12. SS Panzer Division. Operasjonen ble ledet av Oberst Friedrich August Freiherr von der Heydte. Han fikk bare 8 dager på seg til å forberede seg på oppdraget. De fleste av fallskjermjegere og pilotene som tilordnet operasjonen var utrente og uerfarne. Oppdraget var en fullstendig fiasko.

Like etter midnatt den 17. desember 1944 lettet 52 transportfly med rundt 1300 Fallschirmjäger og tok av under en kraftig snøstorm med sterk vind og betydelig lavt skydekke. Luftwaffe hadde svært på denne tiden svært få erfarne piloter. Mange av pilotene som transporterte fallskjerm-soldatene hadde aldri fløyet så store transportfly før, og halvparten hadde aldri fløyet fly i kamp, de var heller ikke trent til å gjennomføre slipp om natten og de hadde ikke lært å fly i formasjon.

Mange fly reiste fullstendig ut av kurs. To hundre og femti soldater ble droppet nær Bonn, cirka 80&nbsp;km fra den tiltenkte dropp-sonen. Bare en brøkdel av styrken landet nær den tiltenkte dropp-sonen. Siden mange av de tyske fallskjermjegerne var veldig uerfarne, ble noen av dem forkrøplet ved nedfall og døde der de falt. Noen ble funnet den følgende våren, når snøen smeltet. På grunn av den omfattende spredningen på droppene, som ble rapportert til å være over hele Ardennene, så trodde de allierte styrkene at et langt større hopp hadde funnet sted, enn det som faktisk var faktum.

Ved middagstid den 17. desember, hadde von der Heydte's enhet speidet i skogen der de hadde landet, og de var til sammen rundt 300 soldater. Men, med seg hadde bare nok ammunisjon for en enkelt kamp, og styrken var for liten til å ta i over hele krysset på egen hånd. Oberst von der Heydte planla egentlig å vente på ankomsten av den 12. SS Panzer Division og så skulle de plutselig ta over veikrysset like før deres ankomst.

Etter tre dager med venting, forlot han disse reviderte planene og i stedet omgjorde han planene om rekognosering. En tysk general hadde spottet von der Heydte anmodning om å bruke brevduer, og ingen av enhetens radioer overlevde fallskjerm-slippet, så han var ikke i stand til å rapportere den detaljerte informasjonen han samlet sammen. Med bare én enkelt dags matforsyning og med begrensede vannforsyninger, den 19. desember trakk han sine styrker til retrett mot de tyske linjene. Han brukte deres begrensede ammunisjon for å angripe den bakre del av de amerikanske linjene. Bare om lag en tredjedel av hans menn overlevde og nådde frem de tyske linjene.

Oberst von der Heydte, som på dette tidspunktet var skadet, led av frostskader, lungebetennelse og utmattelse, banket på husdører i Monschau frem til han fant en imøtekommende tysk familie som han kunne overnatte hos frem til neste dag. Den neste morgen sendte han en lokal gutt med en overgivelse-notat til de allierte styrkene.
Eivind Bratseth

**Eivind Husby Bratseth** (født 18. juni 1987) er en norsk fotballspiller som spilte målvakt for Ranheim Fotball i Adeccoligaen. Han kom fra Kolstad Fotball foran sesongen 2011.

Bratseth har tidligere blant annet vært i juniorstallen til Fredrikstad Fotballklubb, i tillegg til å ha spilt aldersbestemt fotball for Werder Bremen i Tyskland.

Bratseth er sønn av tidligere fotballspiller og sportsdirektør Rune Bratseth.

## Referanser


## Eksterne lenker
* 
* Spillerstatistikk  på altomfotball.no 
* Spillerstatistikk på NIFS.no
Jin Kab-yong

**Jin Kab-yong** (født 8. mai 1974 i Busan), er en sørkoreansk baseballspiller som deltok i de olympiske leker 2008 i Beijing.

Jin ble olympisk mester i baseball under sommer-OL 2008 i Beijing. Han var med på det sørkoreanske laget som vant den femte og siste olympiske baseballturneringen foran Cuba og USA. Sør-Korea beseiret Japan med 3-2 i finalen.
   
## OL-medaljer
*  2008  Beijing -  **Gull** i baseball  Sør-Korea

## Referanser


## Eksterne lenker
*
Jaktodden

**Jaktodden** er en odde som ligger på nordsiden av Auglandsbukta i Vågsbygd i Kristiansand kommune.

Området er en del av gamle Augland gård og  grenser i nord mot Fiskå gård. Grensen mellom disse to gårdene går over Skyllingsheia (opprinnelig Skilleheia). Navnet antas å være avledet av båttypen Jakt (jekt) – dvs. enkle mellomstore seilbåter, som muligens har ligget ankret opp langs Jaktoddlandet.

Første bebyggelse på Jaktodden skjedde på begynnelsen av 1900-tallet. Deretter ble det betydelig bygget ut på 30-tallet og ny fortettingsbølge i 1970-80. Idag (2011) ligger det et 20-talls hus ute på selve odden, og ytterligere et 20-talls langs veien ut til Jaktodden. 

## Referanser
Albo Härad

**Albo Härad** (tidligere dansk **Albo Herred**) var et herred beliggende i det østlige Skåne.

I herredet lå blant andre borgen og setegården Gladsaxehus samt herregårdene Svabesholm, Esperødgård, Torupgård og Kronevoldgård. 
 
I herredet ligger Nordens største bronsealdergrav Kongegraven i Kivik. Andre severdigheter er den middelalderlige St. Olofskirken. 

## Eksterne lenker
* Hembygdsforeningen i Albo Härad
Hugo Sinzheimer

**Hugo Sinzheimer** (født 12. april 1875 i Worms, Tyskland, død 16. september 1945 i Bloemendaal-Overveen i Nederland) var en tysk arbeidsrettsjurist og politiker (SPD).

## Liv og virke
Sinzheimer som spesialiserte seg på arbeidsrett og skrev flere verker om temaet, blant annet tariffrett. Han var medlem av nasjonalforsamlingen i Weimar i 1919, som vedtok Weimarforfatningen. 

Han hadde en stor innflytelse på utformingen av arbeidsretten og denne delen av grunnloven. Han anses å være «far» til arbeidsretten i Tyskland. Han var inspirert av idealene om verdighet og frihet til hvert enkelt menneske, og han var en humanist i den videste forstand av ordet.

Han sluttet seg til det sosialdemokratiske partiet SPD i 1914. Fra 1920 og fremover var han professor i arbeidsrett og rettssosiologi ved Universitetet i Frankfurt. I 1933 ble Sinzheimer, som var jøde, tvunget til å emigrere til Nederland. Han overlevde den andre verdenskrig med å gå i dekning. Et institutt ved Universitetet i Amsterdam, kalt «Hugo Sinzheimer Institute», er oppkalt etter ham.

## Referanser
Chad Green

**Chad Green** (født 28. juni 1975), amerikansk baseballspiller som deltok i de olympiske leker 1996 i Atlanta.

Green vant en olympisk bronsemedalje i baseball under Sommer-OL 1996 i Atlanta. Han var med på det amerikanske baseballslaget som kom på tredjeplass i baseballturneringen bak Cuba og Japan. USA tapte semifinalen til Japan med 2-11. I bronsefinalen beseiret de Nicaragua med 10-3.

## OL-medaljer
*  1996  Atlanta -  Bronse i baseball  USA

## Referanser


## Eksterne lenker
*
Joseph Farah

**Joseph Farah** (født 6. juli 1954 i Paterson, New Jersey) er en arabisk-amerikansk forfatter, journalist og sjefredaktør av det konservative nettstedet WorldNetDaily (WND). 

Hans foreldre var av syriske og libanesiske opphav. Hans far, John, var skolelærer. Farah ble uteksaminert fra William Paterson University, i Wayne, New Jersey med en BA i kommunikasjon. Han er gift med Elizabeth Farah, og er en evangelisk kristen. Farah jobbet i seks år som utøvende nyhetsredaktør i Los Angeles Herald Examiner. Den 22. juli 1990 ble Farah redaktør i Sacramento Union. 

I 1991 forlot Farah Sacramento Union og han var medgrunnlegger av Journalism Center. Han lanserte online WorldNetDaily i 1997.  Joseph Farah ble tildelt Washington Times Foundation National Service Award i 1996. 

Farah er blant dem som har stilt spørsmål om Barack Obamas status som en naturlig født statsborger i USA og dermed om han egentlig hadde lov til å være USAs president. Farah er en av mange som krevde at Obama skal publisere sin fødselsattest som beviser at han er født innenfor USA, som han må være for å kunne bli president.

## Referanser


## Eksterne lenker
*
Sprint-NM på skøyter 2011

**Sprint-NM på skøyter 2011** ble avholdt på Arendal og omegn kunstisbane på Myra i Arendal 15.–16. januar 2011.Tekniske arrangører var Arendal SK og Dølemo IL.

Norgesmestere ble Rikke Jeppsson, Nesodden IF for senior damer, Christoffer Fagerli Rukke, Hol IL for senior herrer, og norgesmestere i junior-klassene ble Hege Bøkko, Hol IL for damer, og Håvard Lorentzen, Fana IL for herrer.

## Aktuelle rekorder
### Mesterskapsrekorder

### Banerekorder

## Sammenlagt damer senior

## Sammenlagt herrer senior

## Sammenlagt damer junior

## Sammenlagt herrer junior

## Funksjonærer og delegerte
* Overdommere var Knut Arthur Olsen (Senior), Harry Tverråen (assisterende Senior), Gunnar Knudsen (Junior) og Vidar Skaar (assisterende Junior).
* Startere var Marcel L. Vanberg (senior) og Jan Wiggo Oxholm (junior). 
* Teknisk delegert NSF: Knut Ludahl

## Referanser




## Eksterne lenker
* Norges Skøyteforbund – Resultatliste
*  
*  
*  
*  
*  Resultater, Senior på SpeedskatingResults.com
*  Resultater, Junior på SpeedskatingResults.com
* NRK – Juniorer dominerte sprint-NM
* Team Aust-Agder imponerte i NM publisert av Aust-Agder fylkeskommune på YouTube.
* Arendal Skøiteklubb
* Arendal kommune – Arendal og omegn kunstisbane
To storlygera

«***To storlygera***» er et skillingstrykk. Alf Prøysen presenterte det i sin visespalte i «Magasinet for alle», årgang 1958. Prøysen mente at Alv Schiefloe kunne ha en finger med i bildet angående denne visa. Den er også kjent under tittelen «**Hain Ola kom rekanes til bygda**».

## Teksten

**1.**Hain Ola kom rekan te bygda den våren
da presten på nytt skulle ta seg en dreng,
og han Ola fikk plassen og arbeid på gården,
for mat og for klær og for ti ort i peng.
Men arbeid ble han Ola hurtig lei av,
og ville gjerne vekk fra heile greia.
Men presten ha skrevet kontrakt med hain Ola
og villa itj slepp han på sett eller vis.

**2.**En dag ut på sommarn sto hain Ola hos presten
og dreia på huva og sukka og sa:
Ja presten må unnskyld men no e æ nesten
ja aldeles nødt te å reis heri fra.
For kjerringa mi skriv og ber innstendig,
hu lenges etter mæ så overhendig,
og sjuk e a stakkar og dårlig te helsa,
hu skriv at hu sørga sæ mesta ihjel.

**3.**Da Ola var ferdig tok presten av lomma
et brev og så sa han alvorlig og streng:
Din frekkhet min Ola, jeg nesten blir stum av
jeg aldri har hatt slik en løgner til dreng.
Det gjør meg ondt og rent ut sagt forferdet
at du kan stå å lyve så forherdet,
jeg fikk just i dag dette brev fra din kone
og her skal du høre hva hun skriver til meg.

**4.**Hun skriver at du er så slem til å drikke
og vanskjøtter henne i høyeste grad,
og penger til mat og til klær får hun ikke
når du går og rangler i dager på rad.
Nu tjener hun det lille hun kan trenge
og ønsker du blir borte riktig lenge,
du skjønner min Ola din løgn ikke hjelper,
kontrakten skal holdes til året er slutt.

**5.**Hain Ola så dum ut da presten var ferdig,
har kjerringa mi kunna skreve no slikt?
Javisst, svarte presten, er det så merkverdig?
Ja da skal om en ting vi værra forlikt.
At presten her i bygda og hain Ola,
dæm  e de største løgneran på jorda.
For aldri har æ hatt og æ har inga kjerring
nei aldri så mye som bak på mi hand.


## Kilder
*De gamle visene 5 med Alf Prøysen, Forlaget For Alle, Oslo 1983
Huldremannen

«***Huldremannen***» er et skillingstrykk av ukjent opprinnelse. Den er skrevet på en blanding av Valdresdialekt og riksmål – og skal stamme fra siste halvdel av 1800-tallet.

## Teksten

**1.**En fattig mann som var i nød som ingen ville understøtte,
gikk med sitt siste stykke brød i fra sin simple usle hytte.
Han visste ei hvorhen han går før han blant nakne fjello står.

**2.**Så tenkte han på sine kår og på de små som hjemme gråter,
da brølanes en mann fremstår og sier med sin tordenstemme:
Hva bringer deg på fjellet hit det er så seint ei nattas tid.

**3.**Akk vrede se jeg fattig er jeg har ei brød, jeg har ei penge,
kun med forakt en hver meg ser som ikke kjenner til at trenge,
ja kom så skal du få hos meg de penge som du ønsker deg.

**4.**Den fattige glad fulgte med nedover fjell og mark og enge,
han fulgtes i en hule ned der sto en tønne full av penge,
Ta, sier så den barske mann so mykkje du behøve kan.

**5.**Den fattige forskrekket ble men tok seg da et hundre daler,
et gjeldsbevis han derpå skrev Den sum med renter jeg betaler.
Omtrent to år på samme tid så kommer jeg på fjellet hit.

**6.**Han gikk da hjem og fikk seg jord han pløyde og oppdyrket trolig
enhver gikk glad i fra hans bord, og engen blomstret om hans bolig.
Glade svandt de tvende år han ble en mann i gode kår.

**7.**Da tiden kom han skulle gå for at betale alt i tide
han tok sin beste kjole på og børnene gikk ved hans side,
de kom til stedet frem for sant men mannen intet vesen fant.

**8.**Et vindpust over fjellet dro, nu er min nådetid forsvunnet,
et blad fremblåste, et barn det tok, se fader her hva jeg har funnet,
beviset er tilbakekalt, med sum og renter utbetalt.


## Kilder
*De gamle visene 5 med Alf Prøysen, Forlaget For Alle, Oslo 1983
Brannen i Brooklyns teater

«***Brannen i Brooklyns teater***» er et skillingstrykk. Alf Prøysen trakk det frem i sin visespalte i «Magasinet for alle» i 1958.

## Teksten

**1.**En aften når stjernene tindret og månen belyste vårt land,
i staden var allting så stille thi det var jo ved midnattens rand.
Da hørtes en skriker der ute og klokkenes ynkelige klang,
det er Brooklyns teater som brenner å tenk for en sørgelig brann.

**2.**Klokken syv ble nu dørene åpnet, klokken åtte gikk forhenget opp,
de som hadde fått plasser så glade thi utenfor var trengsel og rop.
Musikken begynte så sakte inntil gnister fra scenen brøt ut,
hver en dame og herre og småbarne ropte: Frels meg, og frels meg min Gud.

**3.**Om morgenen lå alt i ruiner, og alt var så sørgelig å se,
de døde var alle forandret det var bare ukjente å se.
En moder hun gråter så såre for hennes datter er ute så sent,
o Gud la  de sjele få hvile i det land hvor de utvalgte bor.

**4.**Hva betyr denne mengde av hester på sådan en underlig dag,
hva betyr denne skare av mennesker der er kledt ut i sørgelig flor.
De er hen i mot kirken de kjører hvor en vind fører susende hen,
det er dit hen hvor liktoget fører at begrave de ukjentes ben.


## Kilder
*De gamle visene 5 med Alf Prøysen, Forlaget For Alle, Oslo 1983
Yovany Aragon

**Yovany Aragon** (født 2. mai 1974) er en cubansk baseballspiller som deltok i De olympiske leker i 2000 i Sydney.

Aragon vant en olympisk sølvmedalje i baseball under Sommer-OL 2000 i Sydney. Han var med på det cubanske laget som kom på andreplass i baseballturneringen bak USA. Cuba tapte finalen til USA 0–4.

## OL-medaljer
*  2000  Sydney -  Sølv i baseball  Cuba

## Eksterne lenker
*
Raklekveldvikler

**Raklekveldvikler**  (*Epinotia nisella*) er en sommerfugl i gruppen av viklere (Tortricidae).

## Utseende
En middelsstor (vingespenn 12-17 millimeter) vikler. Som mange andre arter i slekten *[[Epinotia]]* er også denne svært variabel i fargen. Den kan være nærmest ensfarget grå eller brunaktig, eller ha store hvite eller rødlige flekker.
En vanlig fargevariant har forvingen mørkgrå ved roten og i spissen, bredt okerfarget i midten.

## Levevis
Larvene lever på blomster (gåsunger) av viere (*Salix* spp.), sjeldnere på osp (*Populus tremula*). De kan også av og til finnes mellom sammenspundne blader på de samme plantene. De voksne sommerfuglene flyr fra kveldingen og utover natta, mest i juli-august.

## Utbredelse
Arten er utbredt over det aller meste av Europa og også i det nordlige Asia og i Nord-Amerika i det nordlige USA og sørlige Canada. I Norge er den funnet nord til den sørlige delen av Nordland.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten *[[Epinotia]]* Hübner, 1825
******** **raklekveldvikler**, *Epinotia nisella* (Clerck, 1759)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/epinotia_nisella.html
* *Epinotia nisella* på UK Moths: https://web.archive.org/web/20100725133526/http://ukmoths.org.uk/show.php?bf=1138
* Catalogue of the Lepidoptera of Belgium, *Epinotia nisella* :http://webh01.ua.ac.be/vve/Checklists/Lepidoptera/Tortricidae/Enisella.htm
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364529 

## Eksterne lenker
* 
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Mari Samuelsen

**Mari Silje Samuelsen** (født 21. desember 1984) er en norsk klassisk fiolinist. 

Hun var elev av Arve Tellefsen fra hun var fire år gammel. Fra 14-årsalderen var hun elev ved Barratt Due musikkinstitutt og læreren Stephan Barratt-Due, senere av den russiske professoren Zakhar Bron. Hun har vært solist med de fleste norske orkester og flere utenlandske. Hun spiller på en Guadagninifiolin fra 1773, og har også spilt på en Stradivariusfiolin fra 1724.  

Hun har mottatt Hedmark fylkeskommunes kulturpris (2006) og Hedmarksprisen (2003) sammen med broren Håkon Samuelsen, og har mottatt flere stipendier.

Sammen med broren ga hun ut albumet *Pas de Deux* i 2015. *Pas de Deux* er komponert av James Horner, og albumet ble det første klassiske albumet som toppet VG-lista siden 1995. I 1995 toppet både Arve Tellefsens *Arco* og Herbert von Karajans *Adagio* VG-lista.

I 2017 la Håkon Samuelsen opp, og Mari Silje fortsatte alene. De spilte sin siste konsert sammen i Istanbul. Samme år kom albumet *Nordic Noir* på Decca Records. Der spilte hun blant annet ny musikk fra filmkomponistene Uno Helmersson og Johan Söderqvist.

I 2018 signerte hun for Deutsche Grammophon. Da plateselskapet feiret 120-årsdag fremførte Samuelsen «November» av Max Richter sammen med Shanghai symfoniorkester i Den forbudte by. 7. juni 2019 kom albumet *MARI*, som hun spilte inn med Konzerthausorchester Berlin og dirigent Jonathan Stockhammer.

## Diskografi
* 2015: *Pas de Deux* (med Håkon Samuelsen)
* 2017: *Nordic Noir*
* 2019: *Mari*
* 2022: *LYS* (Deutsche Grammophon)
* 2024: *LIFE* ((Deutsche Grammophon))

## Referanser


## Eksterne lenker
* marisamuelsen.com
* Mari Silje Samuelsen
*
Det må være spøk

**«Det må være spøk»** er en coverlåt med den norske humortrioen Prima Vera, opprinnelig utgitt 15. januar 1981 som åpningspor og som det eneste nye sporet på samlealbumet *[[Best of Ebba|The Best Of Ebba]]*.

Originalen ble skrevet av Neil Diamond og heter «I'm a Believer» som den amerikanske pop-gruppen The Monkees ga ut på single i november 1966. Den nådde førsteplass på VG-lista i starten av 1967. Originalteksten handler enkelt om en mann som ikke tror på kjærligheten inntil han ser ansiktet på en dame han treffer.

Prima Veras tekst handler om byråkratiske regler som i Prima Veras øyne blir så merkelige at de «tror det må være spøk». Jahn Teigen synger første vers, mens Tom Mathisen sørger for andre vers. Refrengene synger de sammen.

«Det må være spøk» ble også utgitt september 2000 på *[[Rest of the best vol 2,5]]*.

## Referanser
Orekveldvikler

**Orekveldvikler**  (*Epinotia tenerana*) er en sommerfugl i gruppen av viklere (Tortricidae).

## Utseende
En middelsstor (vingespenn 12-16 millimeter), brunlig vikler. Som hos mange andre arter i slekten *[[Epinotia]]* er også denne svært variabel i fargen. Forvingens grunnfarge er vanligvis brun eller rødbrun, og det er gjerne et lyst tverrbånd midt i vingen, eller i alle fall en lys flekk ved bakkanten.

## Levevis
Larven utvikler seg på rakler og bladknopper av hassel (*Corylus avellana*) og svartor (*Alnus glutinosa*). Arten overvintrer som ung larve. De voksne viklerne har en lang flygetid og er funnet fra mai til oktober, mest i juli-august.

## Utbredelse
Arten er utbredt i Europa, unntatt (tilsynelatende) deler av Sørøst- og Øst-Europa, og videre østover til Japan. Den er vanlig over hele Norge.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten *[[Epinotia]]* Hübner, 1825
******** **orekveldvikler**, *Epinotia tenerana* (Denis & Schiffermüller, 1775)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/epinotia_tenerana.html
* *Epinotia tenerana* på UK Moths: https://web.archive.org/web/20100724125556/http://ukmoths.org.uk/show.php?bf=1139
* Catalogue of the Lepidoptera of Belgium, *Epinotia tenerana* :http://webh01.ua.ac.be/vve/Checklists/Lepidoptera/Tortricidae/Etenerana.htm
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364520

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Mungbønne

**Mungbønne** (Vigna radiata) er en art i erteblomstfamilien som opprinnelig kommer fra India. Den dyrkes hovedsakelig i det sørlige Asia for sine spiselige frø, mungbønnene. I det asiatiske kjøkken er også spirene vanlige. Det som i butikken kalles for bønnespirer er som oftest spirer av mungbønne.

Mungbønne er en klatrende, krypende eller frittvoksende ettårig urt med brunhårete stengler. Bladene er trefingrede med et 5–21 cm langt bladskaft. Delbladene blir 5–16 cm lange og 3–12 cm brede, og er hele eller noen ganger treflikede. De er ellipseformede, rombeformede eller eggformede med en spiss tupp. Overflaten kan være slett eller hårete. Blomsteranleggene kommer i bladkløften og bærer mange gulgrønne blomster. Frukten sitter i en belg som blir 4–9 cm lang, linjærsylindrisk, 5–6 mm bred, med brune hår og 8–14 grønne eller rødbrune frø.

## Kilder
* ILDIS International Legume Database & Information Service
* Flora of Pakistan - Vigna radiata

## Eksterne lenker
*